### Resume

Lodsejer har anmodet om en lokalplan, der udlægger området til erhvervsformål med mulighed for virksomheder i miljøklasse fire til fem. Området ligger i den nordlige del af Gravens i tilknytning med eksisterende erhvervsområde langs med [adresse]. Arealet der udgør ca. 3,5 ha ligger i landzone og anvendes som dyrket mark. I forbindelse med lokalplanen skal der udarbejdes et tillæg til kommuneplanen.

### Sagsfremstilling

![](data:image/png;base64...)

Figur 1: Kort over lokalplanområdet

Lodsejer har anmodet om udarbejdelse af lokalplan for et nyt erhvervsområde i Gravens.

Planområdet ligger i den nordlige del af Gravens i tilknytning til eksisterende erhvervsområde langs med [adresse]. Det eksisterende erhvervsområde mod syd er i miljøklasse et til fem, mens ønsket for planområdet er, at området skal rumme virksomheder primært i miljøklasse fire til fem som f.eks. mindre overfladebehandlende virksomheder, maskinfabrikker, farve og lakindustrivirksomheder mv.

Planområdet på ca. 3,5 ha ligger i dag som dyrket mark og grænser op til rasteplads ud mod [adresse] mod øst. Mod vest grænser planområdet op til [adresse] og dyrkede marker ligesom mod nord, hvor der også er dyrkede marker. Mod syd ligger eksisterende erhvervsområde. Nærmeste boligområde ligger ca. 300 meter syd for planområdet, mens nærmeste nabo ligger i landzone ca. 120 meter nord for planområdet.

Særlige planmæssige forhold

I forbindelse med planlægningen skal der udarbejdes en grundvandsredegørelse, da planlægningen sker inden for område med særlige drikkevandsinteresser. Dertil skal der også udarbejdes en redegørelse for rummeligheden i kommuneplanen af erhvervsarealer.

Kommuneplantillæg

Området har tidligere været udlagt til erhvervsformål men blev i 2013 udtaget, da der på det tidspunkt var tilstrækkelig ledige arealer indenfor eksisterende erhvervsområde. I forbindelse med lokalplanen skal der derfor udarbejdes et tillæg til Kommuneplan 2021-2033, da planområdet ikke længere ligger indenfor en kommuneplanramme. Kommuneplantillægget medfører to ugers fordebat.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen og tillægget er otte uger jævnfør planloven, da tillægget skal i fordebat, og dermed har særlig interesse for offentligheden.

Overtagelsespligt/Frafaldserklæring

Lokalplanområdet er privatejet og overføres fra land- til byzone. Der underskrives ikke en frafaldserklæring, og kommunen har derfor overtagelsespligt.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1411 og tillæg nr. 42 igangsættes. |

### Beslutning

Godkendt.

Benjamin Svendsen var fraværende.